Diari Oficial de la Generalitat Valenciana


Sumari del DOGV 5941, del 27-01-2009 (2009/247)

Edicte d'aprovació definitiva del PAI SUH - 1 residència UE - 1, informació pública de projecte d'urbanització modificat SUH - 1 residencial UE - 1 i projecte d'intersecció en «T» en carretera VV-1033 (CV-562), i retaxació de càrregues.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5941

Data del DOGV
:   27-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/247


Data del document
:   02-01-2009

Organisme emissor
:   Ajuntament de Senyera

Tipus de document
:   Informació Pública

Descriptors 

:   * Senyera
    * pla d'urbanisme
    * administració local

Edicte d'aprovació definitiva del PAI SUH - 1 residència UE - 1, informació pública de projecte d'urbanització modificat SUH - 1 residencial UE - 1 i projecte d'intersecció en «T» en carretera VV-1033 (CV-562), i retaxació de càrregues.  
 [2009/247]  
L'Ajuntament de Senyera, en sessió plenària celebrada el 18 de desembre de 2008, va adoptar l'acord següent:  
«Vist que la Comissió Territorial d'Urbanisme, en sessió celebrada el 5 de desembre de 2007, va acordar supeditar l'aprovació de l'homologació i pla parcial SUH-1 residencial de Senyera al compliment de diversos condicionants.  
Vist que, mitjançant Resolució de 27 de maig de 2008, de la directora general d'Ordenació del Territori, per la qual es considera complimentat l'acord de la Comissió Territorial d'Urbanisme de 5 de desembre de 2007, es declara definitivament aprovada l'homologació i pla parcial del sector SUH - 1 Residencial de Senyera.  
Vist l'escrit subscrit per Lluis E. Capafons i Bonet, en representació de la mercantil Tecnologia i Tractaments de la Construcció, SL, junt amb el que presenta el «projecte d'urbanització modificat SUH-1 Residencial UE 1» i «projecte d'intersecció en T en carretera VV-1033 (CV562)», així com el relatiu a la sol·licitud de retaxació de càrregues.  
Vist l'estat de tramitació de l'expedient relatiu al programa d'actuació integrada de la unitat d'execució 1 del sector SUH-1 residencial de Senyera.  
Vist l'informe de l'arquitecte municipal de 10 de desembre de 2008, així com l'informe de Secretaria de 12 de desembre de 2008, l'Ajuntament Ple, amb 5 vots a favor i 4 en contra, adopta l'acord següent:  
Primer. Continuar amb l'execució del planejament vigent.  
Segon. Deixar sense efecte els acords adoptats pel Ple de l'Ajuntament en les sessions celebrades en data 21 de setembre de 2006 i 6 d'octubre de 2006, pels quals s'acordava la substitució de cessió de sòl no urbanitzable protegit per una quantitat monetària, en haver quedat buits de contingut com a conseqüència de l'acord de la Comissió Territorial d'Urbanisme de 5 de desembre de 2007.  
Tercer. Aprovar definitivament el Programa d'Actuació Integrada SUH-1 Residencial UE-1 i l'adjudicació a la mercantil Tecnologia i Tractaments de la Construcció, SL, com a agent urbanitzador, adjudicació a la qual se li aplicaran les previsions contingudes en el plec de bases reguladores del procediment de selecció i ordenar la publicació d'este acord en el Butlletí Oficial de la Província de València i en el Diari Oficial de la Comunitat Valenciana a efectes de l'entrada en vigor.  
Quart. Sotmetre a informació pública el «Projecte d'urbanització modificat SUH-1 Residencial UE 1» i el «Projecte d'intersecció en T en carretera VV-1033 (CV-562)», per termini d'un mes, mitjançant la publicació en el Butlletí Oficial de la Província de València i en el Diari Oficial de la Comunitat Valenciana, així com la notificació als titulars cadastrals.  
Cinqué. Respecte de l'expedient de retaxació de càrregues, notificar als interessats en l'expedient i, en qualsevol cas, als titulars registrals de drets inscrits sobre finques afectades, així com publicar anunci en el Diari Oficial de la Comunitat Valenciana el qual determinarà l'inici de còmput de termini de 15 dies hàbils per a formular-ne al·legacions.  
Sisé. Ajustar el contingut del conveni urbanístic a les determinacions d'este acord, requerint-se a l'agent urbanitzador a l'efecte.  
Seté. Remetre còpia del programa d'actuació integrada al Registre de Programes i Actuacions d'Interés Urbanístic per a la inscripció.  
Huité. Notificar este acord als afectats als efectes oportuns.»  
Contra els apartats primer, segon, tercer i sisé de l'acord anteriorment transcrit, s'hi pot interposar recurs potestatiu de reposició davant el Ple de l'Ajuntament, en el termini d'un mes, comptador des de l'endemà de la notificació d'este acord o directament contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, sense perjudici que puga exercitar qualsevol altra acció o recurs que estime convenient en defensa dels seus drets.  
Contra els apartats quart, cinqué i seté d'este acord no s'hi pot interposar cap recurs ja que es tracta d'actes de mer tràmit.  
Respecte del Projecte d'urbanització modificat SUH-1 Residencial UE-1 i el Projecte d'intersecció en T en la carretera VV-1033 (CV-562), se sotmet a informació pública, i s'hi podran formular al·legacions a este durant el termini d'un mes, comptador a partir de l'endemà de la publicació d'este anunci en el Diari Oficial de la Comunitat Valenciana.  
L'expedient de retaxació de càrregues del programa d'actuació integrada de la UE-1 del sector SUH-1 Residencial, presentat per l'agent urbanitzador de Tecnologia i Tractaments de la Construcció, SL, se sotmet a informació pública, durant el termini de 15 dies comptadors a partir de l'endemà de la publicació d'este edicte en el Diari Oficial de la Comunitat Valenciana, perquè durant el període esmentat puguen presentar-se al·legacions.  
En relació a la possible formulació d'al·legacions a què es referixen els dos paràgrafs immediatament anteriors, la documentació es troba a disposició de qui vulga examinar-la a la Secretaria d'este Ajuntament, de dilluns a divendres, en horari de 10.00 a 14.00 hores, i s'hauran de presentar les que, si s'escau, es formularen davant el Registre General d'Entrades d'este Ajuntament o mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú.  
Expressament es fa constar que este anunci s'adreça, als efectes del compliment de l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a les persones interessades que siguen desconegudes, s'ignore el lloc de notificació, o bé, intentada esta, no s'haguera pogut practicar.  
Senyera, 2 de gener de 2009.- L'alcalde: Ramiro Climent Espí.